jkorsvik/nowiki_second_scrape_merged huggingface dataset:
Klapperslanger

Klapperslanger er en egen underfamilie av hoggormer som er oppkalt etter «ranglen» som de har på halen, og som brukes som advarsel når de føler seg truet. De fleste klapperslanger parer seg om våren, og alle artene føder levende unger. Mødrene passer på avkommet i 7-10 dager etter fødselen. 
Klapperslanger lever på gnagere og andre smådyr. De fanger byttet med et raskt hugg hvor de sprøyter inn gift som lammer og/eller dreper et typisk byttedyr momentant. En klapperslange vil følge etter et større dyr som ikke umiddelbart bukker under for giften, men som prøver å unnslippe.
Utbredelsesområdet for klapperslangene er fra de nordligste delene av Sør-Amerika til de amerikansk-kanadiske grenseområdene rundt De store sjøer.


== Eksterne lenker ==
(en) Klapperslanger i Encyclopedia of Life 
(en) Klapperslanger i Global Biodiversity Information Facility 
(en) Klapperslanger hos Fossilworks 
(en) Klapperslanger hos ITIS 
(en) Klapperslanger hos NCBI 
(en) Kategori:Crotalus – bilder, video eller lyd på Wikimedia Commons 
(en) Crotalus – galleri av bilder, video eller lyd på Wikimedia Commons 
Crotalus – detaljert informasjon på Wikispecies
Krossbu

Krossbu er en turisthytte i Lom kommune i Innlandet fylke. Hytta ligger på Sognefjellet, øverst i Breidsæterdalen, rett ved Sognefjellsveien.
Hytta er betjent vår, sommer og høst, samt i påsken. Om vinteren er en selvbetjeningshytte tilgjengelig med DNT-nøkkel. Veien til Krossbu er vinterstengt, og åpner normalt rundt 1. mai.Krossbu Turiststasjon ble bygget i 1901.


== Referanser ==


== Eksterne lenker ==
Krossbu
Domina

En domina er en seksuelt dominant kvinne, som tar den dominante, autoritære rollen i sadomasochistiske aktiviteter. Dominaer er også ofte (seksuelle) sadister. Ordet kommer fra latin der det betyr herskerinne (tilsvarer det mannlige ordet dominus).


== Grader av kontroll ==
Det er svært stor variasjon i hva slags aktiviteter dominaer liker og utfører. Det finnes svært mange grader av sadomasochisme og seksuell dominans og underkastelse, og Dominaer i likhet med andre sadomasochister har svært varierte interesser. Enkelt sagt er den dominante «sjefen» i et forhold. 
Det varierer hvor mye hun eller han er sjef og bestemmer. Noen dominaer liker å kontrollere den underdaniges liv ned til minste detalj, mens andre kontrollerer langt mindre, og nøyer seg med å ha aller siste ord når avgjørelser skal tas. Ekstreme grader av kontroll er mer vanlig i sadomasochistiske fantasier enn i virkelige SM-forhold. I tillegg til de ulike gradene av kontroll kommer grader av straff og SM-lek som erotisk spanking, bondage, ydmykelse og andre ting.


== Stereotyper ==
Det er ingen regel at Dominaer nødvendigvis er svært dominerende personer i dagliglivet. De fleste Dominaer er i likhet med andre sadomasochister helt vanlige mennesker. Det finnes dominaer i alle typer yrker. Mange dominaer har familie og barn. Det er for øvrig ikke uvanlig at en dominant kvinne og en dominant mann danner par. Det trenger ikke nødvendigvis å bety at den ene av dem tar en underdanig rolle.


== Mangel på dominaer ==
Mange underdanige menn klager på at det finnes for få dominante kvinner i forhold til tallet på underdanige menn. Dette stemmer til en viss grad, men ofte holder også dominaer en relativt lav profil for å unngå mas fra mer eller mindre underdanige menn. Dette stiller større krav til underdanige menn som er på jakt etter en dominant kvinne.


== Profesjonell dominans ==

Noen dominaer utfører SM-aktiviteter mot betaling. De kalles pro dominaer (profesjonelle dominaer). Mange regner pro dominaer som prostituerte, men de fleste pro dominaer benekter dette selv. Norske pro dominaer holder en enda lavere profil enn andre norske SM'ere. De aller fleste dominaer driver imidlertid SM uten å involvere penger.


== Uttrykk ==
På engelsk kalles en domina ofte for Domme eller Dominatrix. Ordet Domme er en variasjon av slang-ordet dom (kortform av dominant). En mannlig dominant kalles både på norsk og engelsk for Dom. Ordet Dominatrix brukes i liten grad av sadomasochister selv.
Andre engelske titler som brukes om kvinnelige dominante er «mistress», «lady», «madame», «miss», «herrin» og «goddess». Eksempler på norske titler er «gudinne», «dronning», «prinsesse» og «madam».


== Se også ==
Liste over SM-uttrykk
Erotisk ydmykelse
Erotisk sexnekt
Kyskhetsbelte
Sadomasochisme
Sikker, sunn og samtykkende
Trandal

Trandal er en liten bygd i Hjørundfjorden i Ørsta kommune på Sunnmøre. Trandal har 20 innbyggere og to
virksomheter i form av Christian Gaard Bygdetun, et serveringssted som tiltrekker seg folk fra både fjern og nær, og turistbedriften Trandal Fjordhytter.  
Trandal har ingen veiforbindelse med omverdenen, og kommunikasjon må derfor foregå sjøveien med ferge og båt. 
Hvert år arrangeres det festivaler på Christian Gaard. Første helgen i juli går Trandal Bluesfestival av stabelen, og i begynnelsen av august arrangeres Trandal Countryfestival.


== Eksterne lenker ==
Christian Gaard Bygdetun.
Trandal Fjordhytter.
Trandal Ferieleilighet Arkivert 27. desember 2018 hos Wayback Machine..
Trandalblues
Trandal Country Festival
Pro Domina

En Pro Domina (profesjonell Domina) er en seksuelt dominant kvinne (Domina) som dominerer andre mot betaling. De aller fleste kunder av Pro Dominaer er menn. Pro Dominaer tar seg gjerne svært godt betalt for tjenestene de leverer.
Det finnes ulike grader av Pro Domina-virksomhet. De fleste som kaller seg Pro Dominaer har betaling for SM-tjenester som eneste eller største inntektskilde. Noen utfører slike SM-aktiviteter som bijobb. Noen gjør enkle forsøk på å dominere mot betaling, før de finner ut at det ikke passer for dem. Det finnes også mennesker som dominerer andre mot betaling på internett. Visse former for telefonsex kan også regnes som en variant av SM mot betaling.
Mange regner Pro Domina-virksomhet for prostitusjon, men dette bestrides av mange Pro Dominaer selv. De som ikke kaller Pro Domina-virksomhet for prostitusjon argumenterer gjerne med at det ikke er prostitusjon så lenge aktiviteten ikke inkluderer samleie eller seksuell utløsning. I blant annet USA er prostitusjon for det meste forbudt, og forbudet rammer Pro Domina-virksomhet dersom denne virksomheten regnes som prostitusjon. I tillegg er prostitusjon en stigmatiserende betegnelse som de fleste Pro Dominaer ønsker å unngå.
Pro Dominaer har ofte (men ikke alltid) lav status blant andre sadomasochister. Dette skyldes i stor grad at Pro Dominaer ofte blir sett på som kvinner som bare er ute etter penger, uten noe annet formål enn å berike seg selv, og uten noen noen spesielle kvalifikasjoner. Dessuten rammes Pro Dominaer ofte av stigmaet omkring prostitusjon.
Enkelte Pro Dominaer har likevel relativt høy status i SM-miljøet. Det skyldes gjerne at de har lang erfaring i miljøet, og at de har vist seg som seriøse og dyktige sadomasochister. De har klart å heve seg over prostitusjons-stigmaet og de negative følelsene mange har overfor Pro Dominaer. Men det kan nok sies at dette bare gjelder et mindretall.
En del yngre, uerfarne underdanige menn ser opp til Pro Dominaer som de ypperste av Dominaer, siden de har seksuell dominans som yrke. Det er da viktig å huske at betegnelsen "Pro" ikke sier noe om kvaliteten på SM. Det finnes minst like mange ulike typer Pro Dominaer som vanlige Dominaer.
Det finnes Pro Dominaer i Norge, men de holder svært lav profil og er lite kjent, selv innad i SM-miljøet. Etter all sannsynlighet finnes det Pro Dominaer i de fleste større byer i Vest-Europa og Amerika. Det har blitt anslått at det finnes rundt 300 Pro Dominaer i London, men dette tallet er svært usikkert.


== Se også ==
Domina
Sadomasochisme
Ava Taurel
Liste over SM-temaer
Leirvassbu

Leirvassbu er en turisthytte i Lom kommune i Innlandet fylke. Hytta ligger 1400 moh., sentralt i Jotunheimen, innerst i Leirdalen i Lom, omkranset av topper med høyder over 2000 moh.
Denne hytta ble brukt til den norske skrekkfilmen Fritt vilt som hadde premiere 2006.

		
		


== Eksterne lenker ==
Leirvassbu
Den Norske Turistforening Leirvassbu
Steen

Steen kan vise til

Chenin blanc, vindrue, kjent som steen i Sør-Afrika
Steen (etternavn), vanlig etternavn i Norge
Steen & Strøm, kjøpesenterselskap
Bertel O. Steen, norsk konsern
Alf Kaartvedt

Alf Kaartvedt (født 2. mars 1921 i Bergen, død  24. august 2013 ) var en norsk historiker. Han var spesialist i norsk politisk historie fra siste halvdel av 1800-tallet og frem til første verdenskrig.
Studiene hans ble avbrutt ved den tyske okkupasjonsmaktens stenging av Universitetet i Oslo, men gjenopptatt etter 1945. Ved universitet var det professor Sverre Steen som tjente som hans største inspirasjonskilde og viktigste veileder. Studiene ble etterfulgt av noen år der han var oppdragshistoriker. Etter å ha tatt den filosofiske doktorgrad på en avhandling om kampen mot parlamentarismen i Norge forut for 1884, ble Kaartvedt i 1957 den første professor i historie ved Universitetet i Bergen, sammen med Knut Mykland. Han ytet deretter uvurderlige bidrag til oppbyggingen av Historisk institutt.
Allerede tidlig i professorkarrieren markerte han seg som en av Norges fremste historikere, og han anerkjennes som en skrivekunstens og spissformuleringenes mester.
Kaartvedt gikk av med pensjon i 1988, men forble en travel professor emeritus frem til 1995, da han etter sine bidrag til bind 1 av Norsk utenrikspolitikks historie valgte å avslutte sin aktive historikerkarriere. Senere kom det noen mindre artikler fra hans hånd.


== Bibliografi ==
Narve Bjørgo, Øystein Rian og Alf Kaartvedt Selvstendighet og union : fra middelalderen til 1905 1995  ISBN 82-00-22393-0


== Referanser ==


== Eksterne lenker ==
(no) Publikasjoner av Alf Kaartvedt i BIBSYS
(no) Publikasjoner av Alf Kaartvedt i forskningsdokumentasjonssystemet CRIStin
Chelonia

Chelonia kan sikte til:

Skilpadder, vitenskapelige navn Chelonia, Testudines, Testudinata
Suppeskilpadde, vitenskapelig navn Chelonia mydas
Sitrongress

Sitrongress (Cymbopogon) er en slekt i gressfamilien med mellom 55 og 70 arter, de fleste er flerårige. De vokser i klynger, og avhengig av art blir de fra 15 til 300 cm høye. Noen arter danner jordstengler. Artene vokser i subtropiske og tropiske strøk.


== Bruk ==
Særlig Cymbopogon citratus  er mye brukt som krydderurt i asiatisk matlaging, den blir 60–90 cm høy. Når stengelen klemmes eller knuses, gir den fra seg en sitronaktig aroma. Mesteparten av smaken finnes nær roten. For å frigi smaken bør sitrongresset knuses og hakkes rett før en har det i retten. Det brukes ofte i supper , salater og wokretter.
Mange av artene brukes også til å utvinne eteriske oljer, særlig citronellol og geraniol. Også bruken som krydder og som middel til å fordrive insekter henger sammen med de eteriske oljene.
Denne planten brukes også som tilsetning i enkelte typer øl og mineralvann (som i produktet "Farris, med smak av sitron og sitrongress", av Ringnes Bryggerier).


== Referanser ==


== Litteratur ==
L. Watson, T.D. Macfarlane og M.J. Dallwitz. «Cymbopogon». The grass genera of the world. Besøkt 7. april 2022. 
«Cymbopogon». Flora of China. Besøkt 7. april 2022. 
«Cymbopogon». Plants of the World Online. Kew Science. Besøkt 7. april 2022. 


== Eksterne lenker ==
(en) Sitrongress i Encyclopedia of Life 
(en) Sitrongress i Global Biodiversity Information Facility 
(en) Sitrongress hos ITIS 
(en) Sitrongress hos NCBI 
(en) Sitrongress hos The International Plant Names Index 
(en) Sitrongress hos Tropicos 
(en) Sitrongress hos GrassBase 
(en) Kategori:Cymbopogon – bilder, video eller lyd på Wikimedia Commons 
Cymbopogon – detaljert informasjon på Wikispecies
Sinkblende

Sinkblende eller sfaleritt er et mineral med den kjemiske formelen ZnS. Det er den viktigste kilden for framstilling av metallet sink. Sinkblende opptrer ofte som tetraedere og er løselig i konsentrert saltsyre.
Mineralet spalter lett i flere retninger, og malmer med mye sinkblende gir derfor et glitrende inntrykk.


== Eksterne lenker ==
Artikkel i Store Norske Leksikkon
Álvaro Recoba

Álvaro «El Chino» Recoba (født 17. mars 1976 i Montevideo) er en uruguayansk fotballspiller. Han har spilt for den italienske klubben Internazionale siden 1997, bortsett fra et kort opphold i SS Calcio Venezia. På et tidspunkt var han den best betalte fotballspilleren i Europa, kanskje i verden. Han har kallenavnet «El Chino» («kineseren») på grunn av sitt angivelig asiatiske utseende.Recoba debuterte for Inter i Serie A mot Brescia Calcio 31. august 1997.Han debuterte for Uruguays landslag i 1995, og deltok i VM i fotball 2002.Recoba har vunnet seriemesterskapet i Uruguay (1996), UEFA-cupen (1998), Coppa Italia (2005 og 2006) og to scudetti (2006 og 2007).


== Referanser ==


== Eksterne lenker ==
Offisielt nettsted 
(en) Álvaro Recoba – kategori av bilder, video eller lyd på Commons 
(de) Álvaro Recoba – Munzinger Sportsarchiv 
(en) Álvaro Recoba – FIFA 
(fr) Álvaro Recoba – LÉquipe 
(en) Álvaro Recoba – Transfermarkt 
(en) Álvaro Recoba – Transfermarkt (manager) 
(en) Álvaro Recoba – national-football-teams.com 
(en) Álvaro Recoba – WorldFootball.net 
(en) Álvaro Recoba – FootballDatabase.eu 
(en) Álvaro Recoba – Soccerway 
(en) Álvaro Recoba – FBref
Kivi

Kivi:

Kivier


== Etternavn ==
Aleksis Kivi (1834–1872)
Aleksis Kivi-prisen
Antero Kivi (1904–1981)
Kalju Kivi (* 1951)
Maarja Kivi (* 1986)
Signe Kivi (* 1957)
Richard Kelly

Richard Kelly (født 28. mars 1975) er en amerikansk regissør, mest kjent for å ha skrevet og regissert kultfilmen Donnie Darko fra 2001. Han har også skrevet og regissert Southland Tales, som kom i 2006.


== Referanser ==


== Eksterne lenker ==
(en) Richard Kelly på Internet Movie Database 
(sv) Richard Kelly i Svensk Filmdatabas 
(da) Richard Kelly på Filmdatabasen 
(da) Richard Kelly på Scope 
(fr) Richard Kelly på Allociné 
(en) Richard Kelly på AllMovie 
(en) Richard Kelly hos Turner Classic Movies 
(en) Richard Kelly hos The Movie Database
Nekrolog

Nekrolog (fra gresk: nekro- (= død) og -log (= ord)) er en tekst som framsettes offentlig, vanligvis i en avis, til minne om en nylig avdød person. Teksten inneholder vanligvis en kort biografi.


== Referanser ==


== Eksterne lenker ==
Nekrolog; fra Bibliotekarstudentens nettleksikon om litteratur og medier (pdf-fil)
Tore Reginiussen

Tore Reginiussen (født 10. april 1986) er en norsk tidligere fotballspiller.Han spilte for Alta, Tromsø, Schalke 04, Odense, St. Pauli og Rosenborg.
Han har fire seriemesterskap, tre cupmesterskap, to norske supercupmesterskap, og ble kåret til årets spiller i Eliteserien i fotball for menn 2017.


== Karriere ==


=== Tromsø ===
Reginiussen kom til Tromsø fra Alta foran 2006-sesongen, og han etablerte seg raskt på A-laget, tross hans unge alder. Han fikk 22 kamper for TIL i 2006-sesongen og var fast på Norges U-21 landslag. 
Reginiussen hadde et bra år i 2007. Han var en av Tromsøs beste spillere og overbeviste som kaptein på U21-landslaget. Dette førte til interesse fra andre klubber, også fra utlandet.


=== Schalke 04 ===
I 2009 ble han klar for den tyske storklubben FC Schalke 04. Kontrakten gjaldt fra 2010 og strakk seg frem til sommeren 2013. Etter å ha vært utlånt fra Schalke til US Lecce og gamleklubben Tromsø signerte Reginiussen i juni 2011 en kontrakt med danske OB.


=== Rosenborg ===
Reginiussen signerte for Rosenborg 5. august 2012.
I sesongen 2015 var han med å vinne både Tippeligaen og Cupfinalen.
I sesongen 2016 var han med å vinne både Tippeligaen og Cupfinalen. Han scoret også 2-0 målet i 4-0 seieren mot Kongsvinger i cupfinalen.
29. mars 2017 var han med å vinne Mesterfinalen i fotball for menn 2017. Rosenborg vant 2-0 mot Brann, og det var han som scoret det andre målet.
I sesongen 2017 var han med å vinne Eliteserien. Han ble i 2017 kåret til Årets spiller i Eliteserien.23. desember 2017 skrev han under en ny kontrakt med Rosenborg ut 2019.26. april 2018 var han med å vinne Mesterfinalen i fotball for menn 2018. Rosenborg vant 1-0 mot Lillestrøm.
I sesongen 2018 var han med å vinne Eliteserien og Cupfinalen.1. august 2019 skrev han under en ny kontrakt med Rosenborg ut 2020.


=== St. Pauli ===
25. januar 2021 skrev han under for den tyske klubben FC St. Pauli.


=== Alta ===
30. juli 2021 ble Reginiussen klar for moderklubben Alta fra 1. august 2021. Han valgte å legge fotballskoene på hylla sent samme måned.


=== Landslaget ===
I mars 2008 ble Tore Reginiussen for første gang tatt ut på det norske A-landslaget. Den 26. mars fikk han sin landslagsdebut mot Montenegro. Den 20. august 2008 i en privatlandskamp mot Irland scoret Reginussen sitt første landslagsmål.


== Referanser ==


== Eksterne lenker ==
(en) Tore Reginiussen – kategori av bilder, video eller lyd på Commons 
(en) Tore Reginiussen på Internet Movie Database 
(en) Tore Reginiussen – UEFA 
(en) Tore Reginiussen – Transfermarkt 
(en) Tore Reginiussen – national-football-teams.com 
(en) Tore Reginiussen – WorldFootball.net 
(en) Tore Reginiussen – Soccerbase.com 
(en) Tore Reginiussen – Soccerway 
(en) Tore Reginiussen – EU-Football.info 
(no) Tore Reginiussen – Norges Fotballforbund 
(en) Tore Reginiussen – FBref 
(es) Tore Reginiussen – as.com 
(no) Tore Reginiussen på TILs nettsider
(no) Offisiell statistikk for Rosenborg Ballklub Tore Reginiussen
Richard Linklater

Richard Linklater (født 30. juli 1960) er en amerikansk regissør.


== Filmografi ==
Everybody Wants Some (2016)
Boyhood (2014)
Before Midnight (2013)
Bernie (2011)
Me and Orson Welles (2008)
Fast Food Nation (2006)
A Scanner Darkly (2006)
Bad News Bears (2005)
Etter solnedgang (2004)
School of Rock  (2003)
Tape (2001)
Waking Life (2001)
The Newton Boys (1998)
subUrbia (1996)
Før solnedgang (1995)
Dazed and Confused (1993)
Heads I Win/Tails You Lose (1991)
Slacker (1991)
It's Impossible to Learn to Plow by Reading Books (1989)


== Referanser ==


== Eksterne lenker ==
Offisielt nettsted 
(en) Richard Linklater – kategori av bilder, video eller lyd på Commons 
(en) Richard Linklater på Internet Movie Database 
(sv) Richard Linklater i Svensk Filmdatabas 
(da) Richard Linklater på Filmdatabasen 
(da) Richard Linklater på Scope 
(fr) Richard Linklater på Allociné 
(en) Richard Linklater på AllMovie 
(en) Richard Linklater hos Turner Classic Movies 
(en) Richard Linklater hos Rotten Tomatoes 
(en) Richard Linklater hos The Movie Database
Karl Erik Solgård

Karl Erik Solgård (født 14. mars 1952) er en norsk regissør.
Han var fast regissør ved Telemark Teater 1984–1986, og deretter teatersjef samme sted til 1989. I 1986 vant han pris for årets forestilling i Norge med regien på stykket Hitlers Barndom ved dette teateret.
Solgård var så vært teatersjef ved Dalateatern i Sverige 1990–1994. Han har hatt ca. 50 profesjonelle oppsetninger i Norge og Sverige, samt to fjernsynsproduksjoner. Han har også ti større sommerspillproduksjoner bak seg. Tegleverkspillet i Fredrikstad, Slusespillet i Ørje, Drangedalspillet, Seljordspillet, Sverdet av Vera Henriksen (3 år), Himmelstigen av Kjell Kristensen (2 år) under Olavsdagene i Østfold.
I årene 1998–2001 var han kunstnerisk leder for Olavsdagene i Sarpsborg.
Han har også arbeidet som lærer, og undervist ved Film/TV akademiet i Oslo. Teaterhøgskolen i Århus.
Guineabukta

Guineabukta er den bukta som Atlanterhavet danner mot de afrikanske statene Elfenbenskysten, Ghana, Togo, Benin, Nigeria, Kamerun og Ekvatorial-Guinea. Øystaten São Tomé og Príncipe ligger i Guineabukta. Ei linje fra Kapp Palmas i Liberia til Kapp Lopez i Gabon regnes å danne grense mot selve Atlanterhavet. Bukta mellom Benin og utløpet av Niger kalles Beninbukta, mens bukta mellom Niger og Kapp Lopez kalles Biafrabukta eller Bonnybukta.
Sørkysten av Vest-Afrika ble i kolonitida kalt Øvre Guinea, mens vestkysten av det sørlige Afrika ble kalt Nedre Guinea. Ulike deler av Guineakysten ble kalt Elfenbenskysten, Gullkysten (utenfor Ghana) og Slavekysten (utenfor Togo, Benin og vestlige Nigeria). 
Guineabukta er uten større sokkelområder, og skråner raskt ned mot store havdyp. Største havdyp i Guineabukta er over 5000 meter.


== Se også ==
Guinea (region)


== Eksterne lenker ==
 (en) Gulf of Guinea – kategori av bilder, video eller lyd på Commons
Broderick Crawford

Broderick Crawford (født 9. desember 1911 i Philadelphia i Pennsylvania, død 26. april 1986 i Rancho Mirage i California) var en amerikansk skuespiller. 
Crawford var sønn av skuespillerne Lester Crawford og Helen Broderick. Crawford opptrådte i varitéer og på radio før han scenedebuterte i 1932 i London. Året etter debuterte han på Broadway, der en av hans største suksesser var i rollen som Lennie i John Steinbecks Om mus og menn (Of Mice and Men).
Crawfords første filmrolle var i Woman Chases Man i 1937. I mange år spilte han kun mindre roller, men i 1949 fikk han sitt store gjennombrudd i filmen Det kan hende overalt (All the King's Men), der han spilte rollen som den ærgjerrige og korrupte Willie Stark. For denne rollen ble han belønnet med en Oscar. Han hadde ytterligere noen hovedroller før han på 1960-tallet gikk over til å spille hardfør tøffing i spanske og italienske westernfilmer. 
Crawford er blitt hedret med to stjerner på Hollywood Walk of Fame, en for film og en for TV.


== Filmografi (utvalg) ==

1949 – Det kan hende overalt

1954 – Blindt begjær

1955 – Krapyl


== Referanser ==


== Eksterne lenker ==
(en) Broderick Crawford på Internet Movie Database 
(sv) Broderick Crawford i Svensk Filmdatabas 
(da) Broderick Crawford på Filmdatabasen 
(fr) Broderick Crawford på Allociné 
(en) Broderick Crawford på AllMovie 
(en) Broderick Crawford hos Turner Classic Movies 
(en) Broderick Crawford hos The Movie Database 
(en) Broderick Crawford hos Internet Broadway Database 
(en) Broderick Crawford hos Internet Broadway Database 
(en) Broderick Crawford på Internet Broadway Database
Artikkelen har ingen egenskaper for filmpersondatabaser i Wikidata
Tsjadsjøen

Tsjadsjøen er historisk en av Afrikas største sjøer. Det er en forholdsvis grunn innsjø, beliggende i grenselandet der statene Tsjad, Nigeria, Niger og Kamerun møtes. En gang var innsjøen den fjerde største i verden. Våtmarksområdet tilknyttet Tsjadsjøen var Afrikas nest største, og hadde et svært rikt dyreliv. Intense tørkeperioder har imidlertid gjort at vannstanden i sjøen har sunket drastisk, og i dag er den bare en tiendedel av den opprinnelige størrelsen. Innsjøens størrelse var i utgangspunktet på 1,5 millioner kvadratkilometer. 90 prosent av vanntilførselen kommer fra elven Chari. Vannstanden i innsjøen er i dag svært lav, men allerede før de verste tørkeperiodene, hadde Tsjadsjøen en dybde på bare fem til åtte meter. Forandringer i gjennomsnittlig årlig nedbør påvirker også innsjøens vannstand ettersom en vesentlig del av sjøens vannvolum er regnvann.


== Referanser ==
3. divisjon fotball for menn

For den pågående sesongen, se: 3. divisjon fotball for menn 2023.3. divisjon i fotball for menn er det fjerde nivået i det norske seriesystemet i fotball for menn. Divisjonen besto av 24 avdelinger fram til 2010, der avdelingsvinnerne spilte kvalifisering om de tolv opprykksplassene til 2. divisjon. Frem til 2016 bestod ligaen av tolv avdelinger, der avdelingsvinnerne rykket direkte opp til 2. divisjon. Fra 2017 består ligaen av seks avdelinger, der avdelingsvinnerne rykker direkte opp til 2. divisjon.


== Serieordning og vinnere ==


=== 2017– ===
6 avdelinger á 14 lag i nasjonal liga.


=== 2011–2016 ===
Fra 2011 til 2016 var divisjonen for første gang en nasjonal liga og ble delt inn i to:

Sør-Norge: 10 avdelinger á 14 lag
Nord-Norge: 2 avdelinger á 12 lag
Avdeling 11 bestod av lag fra Nordland og Hålogaland Fotballkrets (HÅNO).
Avdeling 12 bestod av lag fra Troms og Finnmark Fotballkrets


=== 2001–2010 ===
Fra 2001 til 2010 var divisjonen delt inn i 24 avdelinger hvor avdelingsvinnerne gikk til playoff mot en annen avdelingsvinner. Lagene med uthevet skrift rykket opp etter playoff.


== Avdelingene ==


=== Avdeling 1 ===


=== Avdeling 2 ===


=== Avdeling 3 ===


=== Avdeling 4 ===


=== Avdeling 5 ===


=== Avdeling 6 ===


== Rekorder ==


=== 2017– ===


=== 2011–2016 ===


== Referanser ==


== Eksterne lenker ==
Offisielt nettsted